OpenLLM-France/wikimedia huggingface dataset:
# Kinbundu

Kinbundu Angolako talde etnolinguistiko nagusietako bat, kinbundu hizkuntza bantuaz mintzo diren herriek osatua. Kinbundu taldeko herri nagusiak mbaka, ndongo eta mbondoak dira. Angola iparraldean bizi dira, Luanda inguruan, Dande eta Kwanza ibaien arteko lurraldean.

## Historia

XVI. mendean elkarren artean loturarik ez zuten herriek osatzen zuten kinbundu taldea, baina Kongoko erresumaren presioa zela eta, herri horietako baten legea onartu (ndongo leinuarena hain zuzen) eta haren mendean bateratu zituzten kinbundu herri guztiak. Portugaldarrek kinbundu herrien batasuna hautsi zuten, eta XVI. mendearen bukaeratik XVII. mendearen bukaerara gatazkak sorrarazi zituzten ndongo leinua osatzen zuten herrien artean. Leinu desberdineko kideen arteko ezkontzak eta portugaldarren nagusitasuna direla eta kinbundu taldean nabarmena da kultura desberdinen kutsua. 1970 inguruan Kinbundu taldea zen Angolako Nazio Askapenerako Mugimendua osatzen zuen talde nagusia. 1.970.000 kinbundu inguru dira gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-05-19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q35891
# Kincaid (Illinois)

Kincaid Illinoiseko herri bat da. Christian konderrian kokatua dago. 2010ean 1.505 biztanle zituen, 2,12 kilometro koadrotan banatuta.

## Ikus, gainera

* Christian konderria

## Kanpo estekak

* Datuak: Q2672078
# Kincaldrum

Kincaldrum, Eskoziako etxalde bat da, Angus eskualdean.

## Kanpo estekak

* Datuak: Q18160867
* Multimedia: Kincaldrum / Q18160867
# Juan Eugenio Hartzenbusch

Juan Eugenio Hartzenbusch Martínez (Madril, 1806ko irailaren 6a - ib., 1880ko abuztuaren 2a) espainiar idazlea izan zen. Aita alemaniarra zuen, lanbidez zurgina. Liberal zelako salaketapean, aitaren ondasunak konfiskatu zitzaizkion 1823an, eta hargatik Hartzenbuschek ikasketak eta zurgin-lanak aldizkatu behar izan zituen. Hitz neurtuzko antzerki-lanak egiten aritu zen gehienbat. Erabat antzerki erromantikoaren barruan, Los amantes de Teruel (1837, Teruelgo maitaleak) obrak arrakasta handia lortu zuen. Drama historikoaren ildo horretatik beste obra batzuk egin zituen: Doña Mencía (1839), Alfonso el Casto (1841), La jura de Santa Gadea (1845, Santa Agatako zina), idazlearen ustez bere lanik aipagarriena. Bere garaiko frantses antzerkiaren egituraz baliaturik, aztikeriazko komediak ere ondu zituen: La redoma encantada (1839), Los polvos de la madre Celestina (1840). Zarzuela, vaudevillea eta sainetea landu zituen. La visionaria (1840), La coja y el encogido (1842), Juan de Viñas (1844) lanetan, bizitasun eta errealismo handiz, ohiturak izan zituen kontagai. Arrakasta handia lortu zuen Fábulas (1848, Alegiak) poema-bildumarekin. Bestalde, Hartzenbuschen literatura obrak beste alderdi batzuk ere baditu: azterketa kritikoak; itzulpenak; ohiturazko artikuluak; Espainiako teatro klasikoaren argitalpenak; kontakizunak. Espainiako Errege Akademiako (Real Academia Española, RAE) kidea (1847) eta Espainiako Nazio Liburutegiko zuzendaria (1862) izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1377747
* Multimedia: Juan Eugenio Hartzenbusch / Q1377747
# Juan Etxepare

Juan Etxepare Aramendia (Burlata, 1880ko maiatzaren 4a - Iruñea, 1936ko uztaila) nafar politikari errepublikanoa izan zen.

## Txupinazoa

1931 urterarte ez zen Iruñeko San Fermin festei hasiera ematen zien txupinazo jaurtitzaile ofizialik egon. Juan Etxeparek, Kale Nagusiko estankoko langileak, izan zen txupinazoa botatzearen arduradun 1936 arte.

## Politikan ibilbidea

Partido Republicano Autónomo Navarroren sortzailea, Jakako altxamenduan parte hartu zuen. Kartzelan, Niceto Alcalá-Zamora ezagutu eta Izquierda Republicanaren alde egin zuen.

## Heriotza

Gerra Zibilaren hasieran atxilotu eta erail zuten.

## Erreferentziak

* ↑ García-Sanz Marcotegui, Ángel. (1985). «Los promotores de "democracia", periódico republicano pamplonés de 1932"» Príncipe de Viana (174): 97..
* ↑ (Gaztelaniaz) «Chupinazo de San Fermín | Resumen desde Pamplona con los Sanfermines 2022» Diario AS 2022-07-06 (Noiz kontsultatua: 2022-07-27).
* Datuak: Q19946901
# Juan Etxebarria Gangoiti

Juan Etxebarria Gangoiti (Bilbo, 1926- Madril, 2018ko abenduaren 25a) bizkaitar politikari eta ekonomialaria izan zen. Teoria Ekonomikoko doktoretza eginik, Bilboko Ekonomi Zientzietako Fakultateko dekanoa izan zen, Bilboko Unibertsitatearen lehenengo errektorea (1968-1969), Unibertsitate eta Ikerketako zuzendari orokorra Hezkuntza eta Zientzia Ministerioan, eta Espainiako Bankuaren zuzendari orokorra. Franco hil ondoren UCD alderdiko kide izan zen. 1977ko hauteskundeetan, Kongresuko diputatu hautatua izan zen Bizkaiko ordezkari gisa. Ekonomiako zenbait liburu argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11929279
# Juan Etxeberri

Juan Etxeberri Rober (Donostia, Gipuzkoa, 1609 – itsasoan, 1662) gipuzkoar ontzigile eta itsastarra izan zen. Galeoietako jenerala zen. Itsas armadako amirala izan zen 1640an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* Datuak: Q12260978
# Juan Eulogio Barra

Juan Eulogio Barra Buenos Aires probintziako herritxo bat da, Argentinan, Adolfo Gonzales Chaves izeneko udalerri barruan. Buenos Aires probintzian 135 udalerri daude.

## Toponimia

Izena Juan Eulogio Barra (1832-1904) gogorazten du, 1912an eraiki zen tren-geltokiko lurren jabea zena, 1977ko urrira arte funtzionatu zuen trenbidea.
Aurelia Arkotxa euskaltzainaren aitona herritxo horretan lan egin zuen, trenbideko langile.

## Historia

1909ko martxoaren 2an sortu zen, tren-geltokia eraikitzean, bertan trenbideak konpontzeko tailerrak egin ziren. Horrek, trenbidearen mugimenduarekin batera, eragin zuen populazio-hazkuntza, mila biztanle izatera iritsi zen.

## Populazioa

212 biztanle zituen 2010ean, hau da, 2001eko aurreko erroldako 252 biztanleak baino %16 gutxiago.

## Hezkuntza

Haurtzaindegia 904, Lehen Hezkuntzako Eskola José M. Estrada, Nekazaritzako Etxearen Tailerra, eskolaurreko eta lehen hezkuntza ematen dituzte. Alfredo Bellese Herri Liburutegiak hezkuntzaren panorama osatzen du.

## Kirola eta tradizioa

Aipagarria da "Juan Eulogio Barra" Kirol Kluba. "Fortín Mapuche" Zentroak urtero antolatzen du eskualde mailako jai tradizionalista.

## Erreferentziak

* ↑ Retolaza, Iratxe (argtz.). Urratuen arrastoan. UEU-k begirada literarioa hauspotu zuenekoa.. Udako Euskal Unibertsitatea ISBN 978-84-8438-837-1..
* ↑ Aniversario de Juan Eulogio Barra y Fiesta del Asado Pampeano. .
* ↑ Juan Eulogio Barra. .

## Kanpo estekak

* Koord. geografikoak eta irudiak NASA, Google
* Datuak: Q10312609
# Juan Etxebarria Martin

Juan Etxebarria Martin (Izengoitiak: Jon Gotzon, Dirauket ; Santurtzi, 1934ko otsailaren 7a - Gernika-Lumo, 1996ko otsailaren 17a) bizkaitar idazlea eta itzultzailea izan zen.
Arteagako eta Gasteizko seminarioetan egin zituen apaiz-ikasketak, apaiz ez bazen ere. Euskal aldizkarietan eman zituen argitara bere lanik gehienak eta euskaltzain urgazlea zen. Hona idazlan eta itzulpen nagusiak: Gurutz bidea (1966), Maitale galdua (1966), Euskal iztegi laburra (1966), Charles Perrault´en ipuinak (1965), Phedro´ren alegiak (1965), Bakarantuak (1966, Lope de Vegaren Soliloquios divinos obraren itzulpena), Esopo´ren alegiak eta Catalunya´ko olerkariak (Verdaguer, Costa y Llobera eta Maragall).

## Lanak
### Narrazioa

* Bizkaitz (1990, IKA Ibaizabal)

### Saiakera

* Lauaxeta dela eta (1988, Egilea editore)

### Poesia

* Basoko loreak (1967, S. Anton Katekesia)
* Cataluñako Olerkariak (J. Verdaguer, M. Costao i Llobera; J. Maragall) (1967, S. Anton Katekesia)
* Ezpata zorrotza (olerkiak). Ezkutuko aria (antzerkia) (1969, S. Anton Katekesia)
* Sapho (Olerkiak) (1989, Egilea editore)
* Prantziko olerkariak (1969, S. Anton Katekesia)
* Maitale Galdua (1966, S. Anton Katekesia)
* Lo ta amets (1967, S. Anton Katekesia)

## Errekonozimenduak

* Andolin Eguskitza euskaltzain oso izendatu zutenean, honako hau esan zuen: “Eta eskerrak emateko ordu honetan zelan ahantz Juan Anjel Etxebarria, gerraosteko lehenengo santurtziar euskaldun eta euskaltzalea, idazlea eta irakaslea, euskararen suak eraginda sufrimenduz hornituriko bizitza eskaini ziona Euskal Herriari. Izan bedi gomuta hau harenganako justizia egiten hasteko lehen pausoa!”

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260977
# Juan Etxeberria

Juan Etxeberria Euskal Herriko txirrindularia izan zen. Bi aldiz izan zen podiumean Santikutz Klasikan.

## Palmaresa

1955
* 3. Santikutz Klasikan
1956
* 2. Santikutz Klasikan
# Juan Etzeta-Dudagoitia

Juan Etzeta-Dudagoitia Bizkaiko zalduna. Bolibarren jaio zela uste da, 1737an. Proyecto de una Orden de Caballería Cántabra de San Ignacio de Loyola izeneko lana idatzi zuen, Bizkaiko aberastasunak, nekazaritza, meatzeak eta garraio sarea sendotzearren. Besteak beste, Ebro, Zadorra eta Ibaizabal ibaiak lotuko zituen ubide sistema bat egitea proposatu zuen.

## Ikus, gainera

* Bruno Hezeta Dudagoitia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12260979
# Jurgi I.a Greziakoa

Jurgi I.a Greziakoa (grezieraz: Γεώργιος Αʹ, Βασιλεύς των Ελλήνων, Geórgios Αʹ, Vasiléfs ton Ellínon; Kopenhage, 1845eko abenduaren 24a - Tesalonika, 1913ko martxoaren 18a) Greziako erregea izan zen. Danimarkako Kristian IX.aren semea, Oton, erregetzatik kentzean (1863) errege hautatua izan zen. Haren garaian Greziak lurralde berriak hartu zituen, eta 1897ko gerra eta Balkanetako gerrak ezagutu zituen. Hil egin zuten. Georges haren seme gazteena Kreta autonomoko komisario goren izendatu zuten. Haren ondoren, Konstantino semerik zaharrenak hartu zuen erregetza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q17142
* Multimedia: George I of Greece / Q17142
# Jurgi Galeskoa

Jurgi Galeskoa (George Alexander Louis; Londres, 2013ko uztailaren 22a) Erresuma Batuko errege familiaren printzea da.
William Galeskoa eta Catherine Middletonen seme zaharrena da. Bigarren postuan dago, tronu britainiarraren eta Nazioen Mankomunitateko erresumen oinordekotzan, aitaren atzetik.

## Kanpo estekak

* Datuak: Q13590412
* Multimedia: Prince George of Wales / Q13590412
# Jurgi II.a Greziakoa

Jurgi II.a Greziakoa (grezieraz: Γεώργιος Βʹ, Βασιλεὺς τῶν Ἑλλήνων, Geórgios Βʹ, Vasiléfs ton Ellínon; Atenas, 1890eko uztailaren 19a - ib., 1947ko apirilaren 1a) Greziako erregea izan zen. Konstantino I.a bere aitak erregetzari uko egitean izendatu zuten errege, baina Venizelosen mugimendu errepublikarrak kargutik kendu zuen 1923an. Kondylisen erreferendumaren ondoren berriro deitu zuten errege izan zedin; Metaxasen eskuetan utzi zuen gobernua, eta hark diktadura ezarri zuen. 1941ean alemaniarrek Grezia hartu zutenean, erbestera ihes egin zuen eta 1946 arte ez zen itzuli, Damaskinosen erregeordetzaren ondoren. Paulo bere anaia izan zen Georges II.aren ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-3-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152935
* Multimedia: George II of Greece / Q152935
# Jurgi Danimarkakoa

Jurgi Danimarkakoa eta Norvegiakoa (danieraz: Jørgen; Kopenhage gaztelua, 1653ko apirilaren 2a - Kensington jauregia, 1708ko urriaren 28a) daniar printzea eta Britainia Handiko printze ezkontidea izan zen.
Frederiko III.a Danimarkakoaren eta Sofia Amalia Brunswick-Lüneburgekoaren semea izan zen. 1674an Poloniako hautapenezko tronurako hautagai izan zen. 1683an, Ana Britainia Handikoarekin ezkondu zen, Britainia Handiaren eta Danimarkaren arteko aliantza bat ezartzeko Herbehereen itsas boterearen aurka. Cumberlandeko duke titulua jaso zuen.
1701ean printze ezkontide bihurtu zen Gilen III.a Ingalaterrakoa hil eta Ana tronura igo ondoren.
Jurgik eta Anak hainbat seme-alaba izan zituzten, baina bat ere ez zen heldu.

## Genealogia

Zuhaitz genealogikoa :
first stillborn daughter of Anne of Great Britain
Mary Anne of Great Britain
Anne Sophia Oldenburg
first miscarried child of Anne of Great Britain
first stillborn son of Anne of Great Britain
second miscarried child of Anne of Great Britain
Prince William, Duke of Gloucester
Kristian IV.a
Frederiko III.a Danimarkakoa
Mary Oldenburg
Anne Catherine of Brandenburg
Jurgi Danimarkakoa
George Oldenburg
George, Duke of Brunswick-Lüneburg
Sofia Amalia Brunswick-Lüneburgekoa
second stillborn daughter of Anne of Great Britain
Ana Eleonor Hesse-Darmstadtekoa
third stillborn daughter of Anne of Great Britain
third miscarried child of Anne of Great Britain
second stillborn son and fourth miscarried child of Anne, Queen of Great Britain
third miscarried child of Anne of Great Britain
fifth and sixth miscarried children of Anne of Great Britain
third stillborn son of Anne of Great Britain
fourth stillborn son of Anne of Great Britain :
* Datuak: Q317499
* Multimedia: Prince George of Denmark / Q317499
# Jurgi Ekiza

    Artikulu hau musikariari buruzkoa da; beste esanahietarako, ikus «Ekiza (argipena)».
Jurgi Ekiza (Baiona, Lapurdi, 1980ko abuztuaren 9a) musikaria da eta Euskal Ikasketetan masterduna.
2004an Willis Drummond musika taldea sortu zuen, eta horko gitarra-jotzailea, abeslari eta letragilea da.
2014. urte amaieran taldeak etenaldi bat egitea erabaki zuen eta bakarkako bideari ekiteko probestu zuen. 2015ean argitaratu zuen bere lehen diskoa eta bertan ahotsa, gitarra akustikoa, gitarra elektrikoa, baxua, pianoa, organoa, melodika, sanplerrak, perkusioa eta bateria jo zituen berak. Gerora hainbat lan argitaratu ditu taldearekin zein bakarka.
Aipatukoez gain, urte hauetan guztietan beste hainbat talde eta proiektutan ere parte hartu izan du. Hala nola, Zura, Behi Bideko Andere Xuriak, EraBatera, Grises...
2020. urtean Ane filmarentzako soinu-banda sortu zuen Willis Drummond taldearekin.

## Diskografia

* Willis Drummond:
** Anthology (Autoekozipena, 2007)
** Willis Drummond (Bidehuts, 2009)
** Psilocybenea 2009/09/19 (Bidehuts, 2010)
** Istanteak (Bidehuts, 2011)
** A ala B (Bidehuts, 2012)
** Tabula Rasa (Tabula Rasa, 2016)
** Willis Drummond - Jon Iraundegi (Banizu Nizuke, 2017) - 2 abesti
** Willis Drummond Live (Tabula Rasa Records, 2018)
** Zugzwang (Tabula Rasa Records, 2019)
** Garai bereziendako kontzertu berezia (Tabula Rasa Records, 2021)
** Hala ere (Tabula Tasa, 2022)
* Bakarka:
** bH036-LP (2015, Bidehuts)
** Amanita Sessions EP (2016, I.O. (ipar orratza)), 3 kanta
** Ekiza 2016/IX/04 Amanita Studio (2017, I.O. (ipar orratza))
* Zura:
** Egunkari ezkutua (Ohiuka, 2015)
* Behi Bideko Andere Xuriak
** Distortsioen munduan (2018, ZTK diskak)
* EraBatera
** Antipodetan (2018, autoekoizpena)
** Izpi galdua (2021, autoekoizpena)

## Ikus, gainera

* Willis Drummond

## Erreferentziak

* ↑ https://www.badok.eus/euskal-musika/zura/egunkari-ezkutua

## Kanpo estekak

* https://www.argia.eus/argia-astekaria/2479/jurgi-ekiza
* https://ttap.eus/jurgi-ekiza-euskaraz-sortzea-hautu-bat-da/
* https://www.eke.eus/eu/kultura/lekukoak_lekuko/jurgi-ekiza
* https://uztarria.eus/azpeitia/1669893460857-jurgi-ekiza-ez-dago-itxaropena-beste-biderik
* https://www.eitb.eus/eu/telebista/programak/biba-zuek/bideoak/osoa/9029500/jurgi-ekiza-kontzertuak-guretzat-ez-dira-erakusleihoak-jendearekin-egiten-ditugun-trukaketak-baizik/
* https://www.eitb.eus/eu/gaztea/programak/gu/osoa/9146748/jurgi-ekiza-ideia-da-aurten-ahal-bezain-beste-jotzea-urte-bukaeran-etenaldi-bat-markatuko-baitugu/
* https://goiena.eus/debagoiena/1675785400991-jurgi-ekiza-pertsona-bezala-hobetzeko-gogoa-dugu-willisen
* https://halabedi.eus/podcast/jurgi-ekiza-ekizagogoz-nago-jendearen-aurrean-proiektu-berri-hau-aurkezteko/
* https://www.mondosonoro.com/entrevistas/ekiza-2016/
* https://bertsoa.eus/albisteak/9052-jurgi-ekizari-elkarrizketa
* Datuak: Q30149732
# Jurgi Frederiko Prusiakoa

Jurgi-Frederiko Prusiakoa (legezko izena alemanez: Georg Friedrich Ferdinand Prinz von Preußen), (Bremen 1976ko ekainak 10), Prusiako Errege Printzea, Alemaniako Printze Inperiala eta Hohenzollern dinastiaren nagusia 1994tik. Jurgi-Frederiko, Luis Fernando II.a Prusiakoa Printza (1944-1977) eta Donata Castell-Rüdenhausenekoa Kontesa eta Oldenburgoko etxeko Dukesaren seme bakarra da. Jurgi-Frederiko, eskolara, Bremen eta Oldenburgen joan zen, eta bere heziketa, Eskoziako Perth hiriko Glenalmond Collegen osatu zuen. Alemaniar armadan bi urteko soldadutza egin ondoren, Jurgi-Frederikok, enpresa zientziak ikasi zituen Technische Universität Bergakademie Freibergen.

## Hohenzollern etxea

Jurgi-Frederiko, bere aitona Luis Fernando Prusiakoaren oinordeko bihurtu zen Hohenzollern errege etxeko nagusi bezala, 1994an. Errege etxeko nagusi bezala, noiz behinka, Seine königliche Hoheit, der Prinz von Preußen ("Bere Errege Gorentasuna, Prusiako Printzea") tratamendua jasotzen du. Alemaniako legeak, ez du noblezia titulurik aurreikusten bere kode zibilean, eta, lege honen aurreko edozein titulu aristokratiko, hiritarraren abizenaren zatitzat hartzen da.
Alemaniako errege etxeko nagusi postua, bere osaba Frederiko Gilen eta Migelek leihatu zuten, lege aldarrikapen bat egin zutenak, emakume plebeioekin ezkondu izanagatik oinordekotza eskubideak galtzea, konstituzioaren aurkakoa eta diskriminatzailea zela argudiatuz.
Hasiera batean, bere osabek, Hechingeneko tokiko gorteak eta Stuttgarteko auzitegi nagusiak, 1997an euren alde egitea lortu zuten, titulu aristokratikoak mantentzeko, berdintasunean ezkondu behar izatea, ez morala zela esanez. Hala ere, Alemaniako Justizia Gorte Federalak, kasua auzitegietara itzuli zuen, kasu honetan, Jurgi-Frederikoren alde egin zutelarik, eskubide dinastikoak, neska plebeioekin ezkontzeagatik galtzea ez morala izanda ere, de fakto, biek, ezkontzaren aurretik, euren eskubide dinastikoei uko egin zietela argudiatuz. 2005eko urriak 19an, Jurgi-Frederiko, bere aitonaren oinordekotza eta dinastia eskubideen oinordeko izendatua izan zen, bere osabek eta Luis Fernando printzearen gainontzeko seme-alabek, prusiar heredentziaren zati bat jasotzeko eskubidea duten arren.
Mecklenburgo eta Hohenzollern etxeen artean 1442an lortutako Wittstockeko Hitzarmenaren ondorioz, badago, Jurgi-Frederiko, Mecklenburgo-Schwerin eta Mecklenburgo-Strelizeko Duke Handia tituluen oinordeko dela uste duenik ere, Jurgi Borwin Mecklenburgokoak aldarrikatutako postua dena. Oraingoz, Jurgi-Frederikok, ez du titulu hauen aldarrikapen publikorik egin. Jurgi-Frederiko, Orangeko Printzea tituluaren oinordekoa ere bada, Victoria I.a Erresuma Batukoaren oinordeko bezala, Ingalaterrako tronurako oinordekotza zerrendako 157. postuan dagoelarik.
* Datuak: Q57355
* Multimedia: Georg Friedrich, Prince of Prussia / Q57355
# Jurgi Gilen I.a Brandeburgokoa

Jurgi Gilen I.a Hohenzollern (Kölln, Spree ibai inguruan, Berlinetik gertu, 1595eko azaroak 13-1640ko abenduak 1), Hohenzollern dinastiako partaidea, Brandeburgoko margrave hautesle eta Prusiako dukea izan zen 1619tik 1640 arte. Joan Sigismundo I.a Brandeburgokoa Brandebugoko margravea eta Prusiako dukea eta Ana Prusiakoaren seme eta oinordeko izan zen. Bere amaren aldeko amamagandik, Maria Leonor Clevesekoa, Austriako errege familiaren ondorengoa zen, Maria Leonor, Fernando I.a Habsburgokoa enperadorearen biloba baitzen.
Bere erregealdia, Hogeita Hamar Urteko Gerran eraginkorra izan ez zen gobernu bategatik nabarmentzen da.
1616an Isabel Karlotarekin (1597-1660 ezkondu zen, Frederiko IV.a Palatinatukoa hauteslea eta Luisa Juliana Orange-Nassaukoaren (hau, Gilen Orangekoa estatuder herbeheretarraren alaba) eta Frederiko V.a Palatinatukoa hauteslearen arreba izan zen. Lau seme-alaba izan zituzten.
* Luisa Karlota Hohenzollern (1617ko irailak 3-1676ko abuztuak 18), 1645eko urriak 9an, Jakobo Kettlerrekin (1610-1681 Kurlandiako dukearekin ezkondu zena.
* Frederiko Gilen I.a Brandeburgokoa (1620ko otsailak 6-1688ko apirilak 29) bere aitaren oinordekoa, "Hautesle Handia" bezala ezagutua izan zena. Frederiko Gilenen agintaldian, Prusiaren oinarriak jarri ziren europar potentzia moduan.
* Eduviges Sofia Hohenzollern (1623ko uztailak 14-1683ko ekainak 26), 1649ko uztailak 19an Gilen VI.a Hesse-Kasselekoa (1629-1663) landgravearekin ezkondu zena.
* Joan Sigismundo Hohenzollern (1624ko uztailak 25-1624ko urriak 30)
* Datuak: Q166675
* Multimedia: George William, Elector of Brandenburg / Q166675
# Soricidae

Soricidae (orokorrean satitsu gisa izendatuak) ugaztun karenadun familia bat dira, Soricomorpha ordenean. Animalia txikiak dira, mundu osoan zehar barreiatuak. Begi txikiak dituzte eta mutur luzea, bibote luzeekin. Sagu baten antzekoak dira, baina gertuago daude satorretatik, nahiz eta baliteke gertuago egotea oraindik trikuetatik.
Satitsuek 5 eta 9 zentimetro artean neurtzen dituzte eta 2,8tik 5 zentimetro arteko isatsa eduki dezakete. Ezagutzen diren ugaztunik txikienak dira. 4 gramotik 15era pisa ditzakete.

## Sailkapena

* Soricidae
** Crocidurinae
*** Crocidura
*** Diplomeson
*** Feroculus
*** Paracrocidura
*** Ruwenzorisorex
*** Scutisorex
*** Solisorex
*** Suncus
*** Sylvisorex
** Myosoricinae
*** Congosorex
*** Myosorex
*** Surdisorex
** Soricinae
*** Dolinasorex (†)
*** Anourosoricini
**** Anourosorex
*** Blarinellini
**** Blarinella
*** Blarinini
**** Blarina
**** Cryptotis
*** Nectogalini
**** Chimarrogale
**** Chodsigoa
**** Episoriculus
**** Nectogale
**** Neomys
**** Nesiotites
**** Soriculus
*** Notiosoricini
**** Megasorex
**** Notiosorex
*** Soricini
**** Sorex

## Euskal Herriko satitsuak

Euskal Herrian zortzi espezie bizi dira:
* Alpetar satitsua (Sorex alpinus).
* Baratze-satitsua (Crocidura suaveolens).
* Millet satitsua (Sorex coronatus).
* Satitsu arrunta (Crocidura russula).
* Satitsu buztankarratua (Sorex araneus).
* Etruriar satitsua (Suncus etruscus).
* Satitsu mozorrotua (Sorex caecutiens).
* Satitsu txikia (Sorex minutus).
* Datuak: Q41631
* Multimedia: Soricidae / Q41631
* Espezieak: Soricidae
# Soricomys kalinga

Archboldomys kalinga Archboldomys generoko animalia da. Karraskarien barruko Muridae familian sailkatuta dago.

## Ikus, gainera

* Archboldomys
* Muridae
# Soriano Calabro

Soriano Calabro Italiako udalerri bat da. Vibo Valentiako probintzian kokatuta dago, Calabria eskualdean. 2.322 biztanle ditu, 15,44 kilometro koadroko azaleran banatuta.

## Mugakideak

Soriano Calabrok honako udalerri hauekin egiten du muga:
Gerocarne Sorianello Stefanaconi Pizzoni

## Kanpo estekak

* Datuak: Q54742
* Multimedia: Soriano Calabro / Q54742